**„XXI Kõrghoone kuninga jooks“ võistlusjuhend**

1. **Võistluse toimumise aeg ja koht:** 19.08.2020 Tehvandi Spordikeskus  
   Nüpli küla 67408, Otepää vald

Ajakava: 09:00 Avatakse sekretariaat (juhtimisbuss või olmekonteiner)

09:40 Võistluse avamine

09:50 Esimestele startijatele varustuse väljastamine

10:00 Esimesed startijad Kõrghoone kuninga jooksu rajale

30 min peale viimase võistleja starti toimub autasustamine

1. **Võistlust korraldab** Päästeameti Põhja päästekeskus.

Peakorraldaja: Tiit Umbsaar, Põhja päästekeskuse valmisolekubüroo nõunik,

tel: 412, 5090614

Peakohtunik: Priit Janno, Põhja päästekeskuse valmisolekubüroo juhataja,

tel: 511, 5078981

1. **Eesmärgid:**

* Populariseerida sporti Päästeametis, kus igapäevane töö nõuab head üldfüüsilist ettevalmistust.
* Sportlik mõõduvõtt päästeteenistujate ja koostööpartnerite vahel.

1. Osalejad**:** Kõrghoone kuninga jooksul võivad osaleda Päästeameti töötajad ja koostööpartnerid.

Päästeameti võistkonnad komplekteeritakse kas:

* struktuuriüksusest (va päästekeskus);
* päästekeskuse allstruktuuriüksusest (sh päästekomando);
* päästekomandost (isikkoosseisu suurus 37 või rohkem);
* vajadusel päästepiirkonna kahest päästekomandost (kui mõlemas päästekomandos on isikkoosseis kuni 32 teenistujat).

1. **Kõrghoone jooksu võistluse korralduslik informatsioon**

* Võistkondlikus arvestuses osalevad 4 võistlejaga võistkonnad.
* Võistlus toimub Tehvandi Spordikeskuse suusahüppetorni maandumisrajal.
* Korraga jookseb kaks võistlejat. (Maandumisraja erineval serval)
* Starditakse 2-minutilise intervalliga, kinnitatud stardijärjekorra alusel.
* Võistlejate kohustuslik varustus:
* teenistuses kasutusel olev kustutusriiete komplekt (jakk + püksid);
* tuletõrjuja kiiver ( suitsusukeldusel kasutatav);
* tuletõrjuja sertifitseeritud kummikud/saapad (naisvõistlejatel on lubatud kasutada isiklike spordijalatseid);
* hingamisaparaat SPIRO 90 316 (tühi kergballoon) ilma maski ja survevoolikuteta.
* **Erivarustuse kaal kokku ca 20 kg.** Erivarustuses liigutakse, mööda maandumisraja servades asuvaid treppe, kuni äratõukeplatvormini (100m jooksu+360 trepiastet)
* Võistlejatel tuleb kohustuslik varustus endal kaasa võtta, va hingamisaparaat.
* Võistlejatel ,kellele pole väljastatud tööülesannete täitmiseks kohustuslikku varustust, tagavad korraldajad vajaliku varustuse.
* Hingamisaparaadid antakse võistluse korraldajate poolt.
* Finišeeritakse maandumisraja ülemisel astmel märgitud joone ületamisel.
* Võistlusjuhendiga mittereguleeritud küsimused lahendab peakohtunik.

1. **Võistlusarvestused**

* Kiireim Päästeameti töötaja - Kõrghoone kuningas 2019.
* Individuaalarvestuses mehed kuni 41 eluaastat (I-III koht).
* Individuaalarvestuses mehed 41 eluaastat ja vanemad (I-III koht).
* Individuaalarvestuses naised (I-III koht).
* Võistkondlik (I-III koht) arvestus (võistkonnas 4 võistlejat, kelle ajad liidetakse).
* Naiskondlik (I-III koht).
* Vanim võistleja.

1. **Võitjate selgitamine ja autasustamine**

* Individuaalselt võidab võistleja, kes on saavutanud kiireima aja.
* Võistkondlikus arvestuses summeeritakse võistkonnaliikmete ajad ja võidab võistkond, mille võistlejate summeeritud aeg on väikseim.
* Autasustamine toimub peale võistlust võistluspaiga läheduses.

1. **Registreerumine**

* Võistlusel saab osaleda ainult eelregistreerimisega.
* Võistlejaid saab rajale maksimaalselt 170.
* Eelregistreerimine on avatud internetis – registreeri SIIN (aadressil <https://my.raceresult.com/155803/registration?lang=en> )
* Digitaalsel registreerimisvormil täidavad võistkonna nime ainult võistkondlikus arvestuses osalevad võistlejad.
* Muudatusi võistkonna isikkoosseisu kohta saab esitada 17. augusti kella 12:00ni e-posti aadressil [krista.jaamul@rescue.ee](mailto:krista.jaamul@rescue.ee)
* Võistluse stardijärjekord saadetakse registreerunud võistlejatele 18. augustil.

1. **Meditsiiniteenistus**

* Võistlustel on korraldatud esmaabi valmisolek Tartu Kiirabi poolt.

Koostas:

Tiit Umbsaar

Põhja päästekeskus

Valmisoleku büroo nõunik